CELEX: C2004/228/59
Language: et
Date: 2004-09-11 00:00:00
Title: Kohtuasi C-303/04: Eelotsusetaotlus, mille esitas Tribunale di Voghera 1. juulil 2004 kohtuasjas Lidl Italia v. Comune di Stradella

11.9.2004   
            
            
               ET
            
            
               Euroopa Liidu Teataja
            
            
               C 228/29
            
         Eelotsusetaotlus, mille esitas Tribunale di Voghera 1. juulil 2004 kohtuasjas Lidl Italia v. Comune di Stradella
   (Kohtuasi C-303/04)
   (2004/C 228/59)
   Euroopa Ühenduste Kohus on saanud Tribunale di Voghera määrusega 1. juulil 2004 otsustatud eelotsusetaotluse kohtuasjas Lidl Italia v. Comune di Stradella, mis saabus kohtukantseleisse 16. juulil 2004.
   Tribunale di Voghera küsib Euroopa Kohtult eelotsust järgmistes küsimustes:
   
               —
            
            
               Kas direktiivi 83/189/EMÜ (nüüd direktiiv 98/34/EÜ (1)), millega nähakse ette tehnilistest standarditest ja eeskirjadest teatamise kord, artikli 1 sätteid tuleb tõlgendada nii, et sellise siseriikliku õigusnormi nagu 23. märtsi 2001. aasta seaduse nr 93 artikli 19, millega keelatakse Itaalias kõrvade puhastamiseks mõeldud puuvillast puhastuspulgakeste (mis on tuntud pigem kui “cotton-sticks”) turustamine põhjusel, et materjal, millest need on valmistatud, ei ole biolagundatav, näol on tegemist direktiivi artiklis 1 viidatud “tehnilise eeskirjaga”?
            
         
               —
            
            
               Kui vastus esimesele küsimusele on jaatav, siis kas Itaalia valitsus oleks pidanud vastavalt direktiivi 83/189/EMÜ (nüüd direktiiv 98/34/EÜ) artikli 8 sätetele eelnimetatud 23. märtsi 2001. aasta seaduse nr 23 artiklist 19 eelnevalt Euroopa Komisjoni teavitama, et saada heakskiit selle kohaldamiseks Itaalias, nagu on ette nähtud nimetatud direktiivi artiklites 8 ja 9?
            
         
               —
            
            
               Kui vastus teisele küsimusele on jaatav ning kui seaduse nr 93 artiklist 19 komisjoni ei teavitatud, siis kas EÜ asutamislepingu (EC) artikli 28 sätted, mis puudutavad põhimõtteid ja eeskirju, mis kaitsevad kaupade vaba liikumist koostoimes direktiivi 83/189/EMÜ (nüüd direktiiv 98/34/EÜ) sätetega annavad Itaalia kohtule võimaluse jätta asjakohane siseriiklik säte kohaldamata põhjendusega, et tegemist on teisest Euroopa Liidu liikmesriigist pärinevate toodete suhtes ebaseadusliku sättega?
            
         
      (1)  EÜT L 204, 21.7.1998, lk 37.